Sæsonens resultat endte 124.000 kroner bedre end ventet.

Bestyrelsen bag Aalborg Teater har netop godkendt regnskab og årsberetning for den forgangne sæson 2012/2013. Kunstnerisk udtrykker teatret stor tilfredshed med at have markeret sig på det nationale teaterlandkort med 13 egenproduktioner, fire gæstespil og seks andre publikumsaktiviteter. Økonomisk kan teatret også være godt tilfreds. Overskuddet for sæsonen endte på 674.000 sat i forhold til det budgetterede overskud på 550.000 kroner. Det er dog et resultat skabt af et stort fokus på at nedbringe omkostningerne, og den stramme økonomiske styring vil også være i fokus i den kommende sæson.